́а кри́тскагѡ: ́же на херуві́мѣхъ носи́мый и пѣва́емый ѿ серафі̂мъ, дне́сь въ бжс̑твенное ст҃и́лище по зако́ну приноси́мь, на ста́рческихъ, я́кѡ на престо́лѣ, сѣди́тъ рука́хъ, и ѿ іѡ́сифа пріе́млетъ да́ры бг҃олѣ́пнѡ, я́кѡ супру́гъ го́рличищъ, нескве́рную цр҃ковь, и ѿ язы̂къ новоизбра̂нныя лю́ди: голуби̂на же два̀ птенца̂, я́кѡ нача́льникъ ве́тхагѡ же и но́вагѡ, є́же къ нему̀ ѡбѣща́нія, сѷмеѡ́нъ коне́цъ пріе́мъ, благосло́вя дв҃у мр҃і́ю бцд̑у, страсте́й ѻ́бразы и́же изъ нея̀ провозгласѝ, и ѿ негѡ̀ проша́ше ѿпуще́нія, вопія̀: ны́нѣ ѿпусти́ мя, влд̑ко, я́коже пре́жде возвѣсти́ ми: я́кѡ ви́дѣхъ тя̀ первовѣ́чнаго свѣ́та, и сп҃са гдс̑а, хрс̑тоимени̂тымъ лю́демъ